b'\n_START_ARTICLE_\nBananagrams\n_START_PARAGRAPH_\nBananagrams er et familiespil, der var nomineret til titlen som \xc3\xa5rets familiespil i Danmark i 2012.  Det kan spilles af 2-8 spillere._NEWLINE_Spillet er en ordleg, som blev opfundet af Abraham Nathanson fra Rhode Island,, hvor brikker med bogstaver benyttes til at danne ord. Navnet hentyder til, at Nathansens familie sagde, at spillet ville f\xc3\xa5 folk til at g\xc3\xa5 "bananas" Spillet, som er i familie med Scrabble, kom i handelen i London i januar 2006. Brikkerne bliver leveret i en bananformet indpakning.\n_START_SECTION_\nOpstilling af brikkerne\n_START_PARAGRAPH_\nDer er 144 brikker i spillet, som l\xc3\xa6gges med bagsiden opad, s\xc3\xa5ledes at de danner en klase. Hver spiller tr\xc3\xa6kker herefter et antal brikker, som varierer i forhold til antallet af spillere. En af spillerne siger split, hvorefter spillerne skal danne krydsord af de brikker, de har til r\xc3\xa5dighed.\n_START_SECTION_\nRegler\n_START_PARAGRAPH_\nAlle deltagere skal samtidig pr\xc3\xb8ve at l\xc3\xa6gge bogstaver ned som krydsord. Man m\xc3\xa5 bytte et bogstav med udr\xc3\xa5bet affald, men skal s\xc3\xa5 tr\xc3\xa6kke tre andre fra klasen. Hvis en spiller har lagt alle sine brikker, siger denne skr\xc3\xa6l, hvorefter alle spillere skal tr\xc3\xa6kke en brik fra klasen. N\xc3\xa5r der ikke er tilstr\xc3\xa6kkeligt antal brikker tilbage til, at alle kan tr\xc3\xa6kke fra klasen, starter slutspillet. Den f\xc3\xb8rste, der slipper af med alle brikker siger nu bananas og vinder spillet, hvis alle ord er korrekte; ellers taber spilleren og den n\xc3\xa6ste, der har en korrekt bananas er i stedet vinder.'